
REFERAT
Privind participarea Consiliului Local în calitate de coorganizator la manifestarea „Inimă Bună”, organizată de Fundaţia Serviciilor Sociale Bethany
În luna noiembrie 2004 Fundaţia Serviciilor Sociale Bethany a depus spre finanţarea Consiliului Local pentru Agenda Culturală 2005 proiectul „Inimă Bună” înregistrat cu numărul SC2004-020925/30.11.2004 care se va desfăşura în perioada octombrie- decembrie 2005.
Scopul general al proiectului este creşterea implicării comunităţii timişorene în rezolvarea problemelor categoriilor defavorizate, în special a copiilor şi familiilor lor. Obiectivele principale ale acestei acţiuni sunt: recrutarea, instruirea şi implicarea a  cel puţin 120 de voluntari, organizarea acţiunilor de strângere de fonduri, sprijinirea a cel puţin 150 de copii şi familii aflaţi în dificultate.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

